2 “Ine ndi iluba lya ntongola+ ilya mu lulamba+ lwa Sharoni, iluba lya mu nika.”+2 “Filya fyaba iluba lya mu mpanga mu kati ka ficilasa, e fyaba umukashana wandi mu bana banakashi.”+3 “Nga filya umuapele+ waba pa miti ya mu mpanga, e fyo no mutemwikwa wandi aba pa kati ka bana baume.+ Ndakumbwa icintelelwe cakwe, kabili e mo naikala, ne fisabo fyakwe fyalilowa mu kanwa kandi.4 Anyingishe mu ng’anda ya mwangashi,+ ne mendela+ yakwe pali ine kutemwa.+5 Mumpeele ukutuusha ku fimamantwa fya myangashi iya-anikwa,+ munkoshe ku ma-apele; pantu nindwala icitemwiko.+6 Nimbika umutwe wandi pa kuboko kwakwe ukwa ku kuso; no kuboko kwakwe ukwa ku kulyo—nakunkumbatila.+7 Mwe bana banakashi ba mu Yerusalemu, ndemulenga ukulapila+ mu mpombo ishikota+ atemwa mu nsebula ishikota+ isha mu mpanga, ukuti te kwesha ukubuusha nangu kubalamuna icitemwiko muli ine cikasuke aci-ishila fye icine.+8 “Lishiwi lya mutemwikwa wandi!+ Moneni! Uyu aleisa,+ alecilauka pa mpili, alesumpauka pa tupili.9 Umutemwikwa wandi apala impombo+ nangu umwana wa nsebula. Moneni! Uyu eminine ku numa ya cibumba cesu, alelengela mu mawindo, alelengelela mu fyapikulwa fya pa mawindo.+10 Umutemwikwa wandi ayasuka no kutila kuli ine, ‘Ima, we mukashana wandi uwatemwikwa, we wayemba wandi,+ natuleya.+11 Pantu, mona! amainsa+ nayapita, imfula iifubauka naipita, naipwa.12 Amaluba yabalula mu calo,+ inshita ya kutungwilamo+ imyangashi naisa, no kulila kwa cipele+ kwaumfwika mu calo cesu.13 Umukunyu+ naulenga amakunyu ya uko ayabishi ukukashika;+ ne myangashi naibalula, naifumya ne cena cisuma. Ima, isa, we mukashana wandi, we wayemba wandi,+ natuleya.14 We nkunda+ yandi umwasokama mu cilibwe icitali, umwabelama umwasulukisha, unange ifyo wapangwa,+ unenge ukumfwa ishiwi lyobe, pantu ishiwi lyobe lisuma ne cinso cobe caliyemba.’”+15 “Twikatileni bamumbwe,+ abana ba bamumbwe abaleonaula imyangashi, ilyo imyangashi yesu yabalula.”+16 “Uwatemwikwa wandi, wandi na ine ndi wakwe.+ Alecema impaanga+ shakwe mu maluba ya mu mpanga.+17 Mpaka umwela watalala wapepelesha ne finshingwa fyabutuka, bwelela kuno, we mutemwikwa wandi; ube nge mpombo+ atemwa ngo mwana wa nsebula umwapakanina impili.
bem_Latn